laion/Wikipedia-Exotic huggingface dataset:
שין האיאנג

הרפובליקה העממית של סין זהו שם סיני; שם המשפחה הוא שין. שין האיאנג (בסינית : 覃海洋; נולד ב-17 במאי 1999) הוא שחיין סיני, אלוף העולם (פוקואוקה 2023) בכל משחי החזה (50 מטר, 100 מטר ו-200 מטר) ובכך היה לשחיין הראשון בהיסטוריה שזכה בהישג זה ושיאן העולם במשחה ל-200 מטר חזה. באליפות העולם שנערכה בבודפשט, הונגריה ביולי 2017 סיים במקום שישי במשחה ל-200 מעורב אישי בשיא עולם חדש עד גיל 18 של 1:57.06 דקות. נוסף לכך, סיים במקום 15 במשחה ל-200 מטר חזה בתוצאה של 2:10.14 דקות. באליפות העולם בבריכת 25 מטר שנערכה בהאנגג'ואו, הרפובליקה העממית של סין בדצמבר 2018 זכה במדליית כסף במשחה ל-200 מטר חזה בשיא אסיה חדש של 2:01.15 דקות, אחרי קיריל פריגודה מרוסיה (2:00.16 דקות) ולפני מרקו קוך מגרמניה (2:01.42 דקות). באליפות העולם שנערכה בקוואנגג'ו, קוריאה הדרומית ביולי 2019 סיים במקום 14 במשחה ל-200 מטר חזה בתוצאה של 2:09.11 דקות. באולימפיאדת טוקיו שנערכה סיים במקום 26 במשחה ל-200 מטר מעורב אישי בתוצאה של 1:58.95 דקות, ונפסל במשחה ל-200 מטר חזה. באליפות העולם שנערכה בבודפשט ביוני 2022 הוא סיים במקום 22 במשחה ל-200 מטר חזה בתוצאה של 2:13.35 דקות. באליפות העולם בבריכת 25 מטר שנערכה במלבורן, אוסטרליה בדצמבר אותה שנה הוא זכה מבדליית ארד במשחה ל-200 מטר חזה בתוצאה של 2:02.22 דקות, אחרי דאיה סטו מיפן (2:00.35 דקות) וניק פינק מארצות הברית (2:01.60 דקות). נוסף לכך, הוא סיים פעמיים במקום רביעי, במשחה ל-50 מטר חזה בתוצאה של 25.82 שניות ובמשחה ל-100 מטר חזה בתוצאה של 56.33 שניות ובמקום 18 במשחה ל-200 מטר מעורב אישי בתוצאה של 1:54.98 דקות. באליפות העולם שנערכה בפוקואוקה, יפן ביולי 2022 הוא זכה ב-4 מדליות זהב, מהן 3 אישיות, בכל משחי החזה ובכך היה לשחיין הראשון בהיסטוריה שזכה בהישג זה. מדליות זהב, במשחה ל-50 מטר חזה בתוצאה של 26.29 שניות, לפני ניק פינק מארצות הברית (26.59 שניות) ובן ארצו סון ג'יאג'ון (26.79 שניות), בשלב חצי הגמר הוא קבע שיא אסיה חדש של 26.20 שניות. במשחה ל-100 מטר חזה בשיא אסיה חדש של 57.69 שניות, לפני ניק פינק, ניקולו מרטיננגי מאיטליה וארנו קמינחה מהולנד שקבעו תוצאה זהה של 58.72 שניות, במשחה ל-200 מטר חזה בשיא עולם חדש של 2:05.48 דקות, לפני השיאן ואלוף העולם היוצא זאק סטבלטי-קוק מאוסטרליה (2:06.40 דקות) ומאט פלון מארצות הברית (2:07.74 דקות), שיפור לשיא בן השנה של זאק סטבלטי-קוק (2:05.95 דקות) ובמשחה שליחים משולב 4x100 מטר מעורב ביחד עם שו ג'יאיו, ג'אנג יופיי וצ'נג יוג'יה בתוצאה של 3:38.57 דקות, לפני אוסטרליה (3:39.03 דקות) וארצות הברית (3:40.19 דקות) בשנת 2023 זכה בתואר שחיין השנה באזור האוקיינוס השקט. 50 מטר חזה: 26.20 שניות (2023), שיא אסיה 100 מטר חזה: 57.69 שניות (2023), שיא אסיה 200 מטר חזה: 2:05.48 דקות (2017), שיא עולם 50 מטר פרפר: 24.85 שניות (2023) 200 מטר מעורב אישי: 1:57.06 דקות (2017), שיא עולם עד גיל 18 400 מטר מעורב אישי: 4:16.16 דקות (2020) 50 מטר חזה: 25.81 שניות (2022) 100 מטר חזה: 56.31 שניות (2022) 200 מטר חזה: 2:01.15 דקות (2018), שיא אסיה 100 מטר מעורב אישי: 57.81 שניות (2017) 50 מטר פרפר: 24.48 שניות (2022) 200 מטר מעורב אישי: 1:54.51 דקות (2022) התפתחות שיא העולם במשחה ל-200 מטר חזה מדיה וקבצים בנושא שין האיאנג בוויקישיתוף שין האיאנג, באתר olympedia.org שין האיאנג, באתר Swimrankings שין האיאנג, באתר SwimSwam
יותם סיגלר

יותם סיגלר (נולד ב-1978) הוא קצין צה"ל בדרגת תת-אלוף המכהן כמפקד בסיס נבטים. סיגלר גדל במושב פארן שבערבה, בן להורים חקלאים. הוא התגייס לצה"ל ב-1997 וסיים קורס טיס במגמת קרב. לאחר קורס אימון מבצעי על מטוסי סקייהוק, עבר להטיס מטוסי F-16 בטייסת 144. הדריך בבית הספר לטיסה ובשנים 2002–2005 שירת בטייסת 253 שהוקמה מחדש כטייסת מטוסי F-16I "סופה". ב-2005 מונה לסמ"ט א בגרעין ההקמה של טייסת 115 ולאחר מכן יצא ללימודים. ב-2009 מונה לסמ"ט א בטייסת 253. ב-2011 מונה למפקד טייסת מתקדם קרב בבית הספר לטיסה. ב-2013 מונה למפקד טייסת 116. ב-2014 נבחר להוביל את הקמת טייסת מטוסי ה-F-35 "אדיר" הראשונה בחיל האוויר ופיקד על טייסת 140 בשנים 2015–2018. בתפקידו הבא שימש ראש מחלקת הגנה אווירית ואיסוף בלהק מבצעי אוויר. ב-2020 מונה למפקד בסיס רמון. ביולי 2023 מונה למפקד בסיס נבטים בדרגת תת-אלוף. סיגלר נשוי ואב לארבעה. הוא בעל תואר ראשון במדעי הצמח בחקלאות מהאוניברסיטה העברית בירושלים ותואר שני במדע המדינה מאוניברסיטת חיפה והמכללה לביטחון לאומי. מדיה וקבצים בנושא יותם סיגלר בוויקישיתוף קורות חיים, באתר צה"ל
עכשיו כולם ביחד (שיר)

"עכשיו כולם ביחד" הוא סינגל שהוקלט על ידי הזמרת הישראלית אילנית. את השיר הוציאה בשנת 1985 לאור חברת התקליטים הד ארצי, והוא נכלל כרצועה השנייה וכשיר הנושא של אלבום האוסף החמישי של הזמרת, עכשיו כולם ביחד. "עכשיו כולם ביחד" נכתב והולחן על ידי אהוד מנור וקובי אשרת, שגם הפיק אותו. לצד השירים הישנים שנכללו באוסף עכשיו כולם ביחד, הוציאה אילנית גם כמה שירים חדשים. "עכשיו כולם ביחד" נמנה ביניהם. הוא זכה להצלחה גבוהה במצעד הפזמונים השבועי של רשת ג', כשבשיאו דורג במקום הרביעי. כמו כן, במצעד השבועי של גלי צה"ל הגיע השיר בשיאו למקום הרביעי. מידע על היצירה "עכשיו כולם ביחד" באתר מיוזיק בריינז עכשיו כולם ביחד באתר סטריאו ומונו
דניאל סוויסה

דניאל סויסה (נולד ב-30 באפריל 1990, ה' באייר ה'תש"ן) הוא שחקן ויוצר ישראלי. סוויסה נולד וגדל בעיר חדרה. בן דודו של דניאל הוא השחקן יניב סוויסה הידוע גם כניסים מהסדרה "קופה ראשית". דניאל יצר את הדמות הקומית ואניה, ניתן לראות את יצירותיו ברשתות החברתיות. בנוסף הוא בעל ערק בשם "ארק חביבי". דניאל התפרסם בעיקר מתפקידו בסדרות "שנות ה-80" ו"שנות ה-90". בשנים 2018–2020 החל את דרכו כשחקן בכך ששיחק בעונה הרביעית והחמישית של הסדרה הקומית של רשת 13 "שנות ה-80" בתפקיד מוניה היועץ הקווקזי. בשנת 2022 התארח בעונה הראשונה בסדרת דרמת הנוער של כאן חינוכית "מיוחדת" גילם את יגאל. בשנים 2022–2024 שב לגלם את דמותו של מוניה הקווקזי במשך 2 עונות בסדרת ההמשך של "שנות ה-80" שנקראת "שנות ה-90" ששודרה ברשת 13. בשנת 2023 השתתף בסרט "ההילולה" המבוסס על הסדרות "שנות ה-80" ו"שנות ה-90" גם בסרט גילם את דמותו של מוניה. באותה השנה גם השתתף לצד אפרת כהן בסדרת הטלוויזיה של HOT "בת אל אביב". בשנת 2024 גילם את דמותו של ברוך היפה בסרט "תמונות יפואיות" המבוסס על הסדרה. ב-2019 התחתן סוויסה עם חן הראל, הוא אב לילד אחד, ומקיים אורח חיים דתי. דניאל סוויסה, ברשת החברתית פייסבוק דניאל סוויסה, ברשת החברתית אינסטגרם דניאל סוויסה, ביישום טיקטוק סרטונים בערוץ של דניאל סוויסה, באתר יוטיוב דניאל סוויסה, במיזם "אישים" לתיעוד היצירה הישראלית דניאל סוויסה, במסד הנתונים הקולנועיים IMDb (באנגלית) דניאל סוויסה, במאגר הידע העברי לקולנוע ישראלי ועולמי "אידיבי" הידעתם? ניסים מקופה ראשית , יניב סויסה , בן דוד של חביבי , וגם יודע לספר, באתר tiktok, ‏6 ביוני 2023 דנה גוטרזון, ‏הפיקו סדרת רשת ומוכרים את הזכויות על הפרקים כ-NFT, באתר ‏מאקו‏, 8 בפברואר 2022 מצחיק פה: החתונה של הכוכב ששבר את הרשת, באתר וואלה! מזל טוב, ‏2019-10-31
חלק בעולם

"חלק בעולם" הוא סינגל שהוקלט על ידי הזמרת הישראלית אילנית. את השיר הוציאה לאור בדצמבר 1985 לאור חברת התקליטים CBS ישראל, והוא נכלל כרצועה הרביעית של אלבום האולפן ה-18 של הזמרת, סרט בשחור לבן., שיצא שנתיים מאוחר יותר. "חלק בעולם" נכתב רחל שפירא והולחן על ידי קובי אשרת, שגם עיבד והפיק מוזיקלית. היה תקליט השדרים הראשון שהוקלט לאלבום האולפן החדש של אילנית, סרט בשחור לבן, שיצא ב-1987. השיר זכה להצלחה במצעד הפזמונים השבועי של רשת ג', כשבשיאו דורג במקום החמישי. כמו כן, במצעד השבועי של גלי צה"ל הגיע השיר בשיאו למקום הרביעי. מידע על היצירה "חלק בעולם" באתר מיוזיק בריינז סרט בשחור לבן באתר סטריאו ומונו
הנחמה היחידה

"הנחמה היחידה" הוא סינגל שהוקלט על ידי הזמרת הישראלית אילנית בהשתתפות הצמד המוזיקלי הדודאים. את השיר הוציאה באוקטובר 1986 לאור חברת התקליטים הד ארצי, כסינגל שלא מתוך אלבום אולפן. "הנחמה היחידה" נכתב והולחן על ידי אסתר ניצב ויאיר רוזנבלום, שגם הפיק אותו. זהו אחד משיתופי הפעולה הבודדים של אילנית בקריירה המוזיקלית שלה לאחר תקופת אילן ואילנית. הוא זכה להצלחה גבוהה במצעד הפזמונים השבועי של רשת ג', כשבשיאו דורג במקום העשירי. כמו כן, במצעד השבועי של גלי צה"ל הגיע השיר בשיאו למקום ה-18. הנחמה היחידה באתר סטריאו ומונו
אפטר שייב

אפטר שייב (באנגלית: AfterShave; אפטֶר = לאחר, שֵייב = גילוח) הוא תחליב, ג'ל או נוזל המשמש בעיקר גברים לאחר שסיימו להתגלח בפניהם. אפטר שייב עשוי להכיל חומר מחטא כגון אלכוהול שתכליתו למנוע זיהומים, חומר מבשם, וכן קרם לחות לריכוך העור. אפטרשייבים מחברות שונות משתמשים בניחוח או שמן אתרי כדי לשפר את ריחם ולבדל את עצמם מהמתחרים. חומרי חיטוי גם משמשים לעיתים קרובות בהכנה של אפטר שייב, ותווית ה-pH של חומרי חיטוי אלה עשויה להיות משמעותית, מפני שחלקם עלולים לגרום לנזק כשמדובר ביובש עורי מתקלף חמור. מותגים רבים אינם חושפים את רמת החומציות של חומרי חיטוי במרכיבים שלהם, והם גם אינם נדרשים על פי חוק לעשות כן. אפטרשייבים על בסיס אלכוהולי יכולים לגרום לעקצוץ בעור לאחר הגילוח. לרוב עקצוץ זה עובר לאחר כמה שניות. קיימים גם אפטרשייבים ללא אלכוהול. בתי אופנה ומעצבים רבים נוהגים להשאיל את שמותיהם למותגים של אפטר שייב, וכך אפטר שייב לעיתים מכונה בטעות "או דה קולון". Cosmetic Chemistry: An Instant Approach, עמ' 68 ו־69 ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
שרה קניג

שרה קניג (באנגלית: Sarah Koenig; נולדה ב-9 ביולי 1969) היא עיתונאית יהודייה אמריקאית, שדרנית רדיו, מפיקה לשעבר של תוכנית הטלוויזיה והרדיו This American Life, והמנחה והמפיקה בפועל של הפודקאסט Serial. קניג נולדה בעיר ניו יורק, לג'וליאן קניג ולאשתו השנייה, מריה אקהארט. אביה היה קופירייטר. אמה נולדה בטנזניה. לאחר גירושיהם של הוריה, אמה של שרה נישאה לסופר פיטר מתיסן. קניג למדה באקדמיית קונקורד בקונקורד, מסצ'וסטס. קניג סיימה את לימודיה באוניברסיטת שיקגו בשנת 1990 עם תואר ראשון באמנויות, עם התמחות במדעי המדינה. היא למדה, באוניברסיטת קולומביה, לתואר שני בהיסטוריה של רוסיה, אך עזבה לאחר שבועיים. לאחר שסיימה את לימודיה בקולג' החלה קניג לעבוד ככתבת ב'איסט המפטון סטאר'. אחר כך עבדה ברוסיה ככתבת בחדשות ABC ואחר כך ב"ניו יורק טיימס". היא הייתה כתבת פוליטיקה ב'קונקורד מוניטור' ועבור הבולטימור סאן'. קניג החלה לעבוד כמפיקה עבור This American Life בינואר 2004. היא הפיקה את הפרק "Habeas Schmabeas" של This American Life,שזכה בפרס פיבודי לשנת 2006. ב-2013, היא החלה לעבוד על פודקאסט, ספין-אוף של תוכנית הרדיו This American Life, בשם Serial, הפודקאסט עלה לראשונה באוקטובר 2014. באפריל 2015 זכה הפודקאסט בפרס פיבודי. ב-2015 נבחרה קניג להיות אחת מ"מאה האנשים המשפיעים ביותר" של מגזין TIME. באותה שנה נבחרה גם לאחת מחמישים היהודים המשפיעים בארצות הברית, על ידי הפורוורד. קניג מתגוררת בסטייט קולג', פנסילבניה, עם בן זוגה, בן שרייר, פרופסור חבר ללימודי יהדות ואנגלית בפן סטייט, ושני ילדיהם. מדיה וקבצים בנושא שרה קניג בוויקישיתוף Sarah Janssen, The World Almanac and Book of Facts 2017, Simon and Schuster, 2016-12-06, ISBN 978-1-60057-207-4. (באנגלית) שרה קניג, במסד הנתונים הקולנועיים IMDb (באנגלית) Eil, Philip (6 ביולי 2015). "Say Hello to the Internet's Biggest Jewish Stars". Jewish Daily Forward. {{cite news}}: (עזרה) "SERIAL | About". SERIAL. Chicago Public Media & Ira Glass. 2014. נבדק ב-5 בנובמבר 2014. {{cite web}}: (עזרה) Sarah Janssen, ed. (6 בדצמבר 2016). The World Almanac and Book of Facts 2017. World Almanac. United States: World Almanac. p. 1737. ISBN 978-1-60057-207-4. נבדק ב-3 במאי 2017. {{cite book}}: (עזרה) "An examined life worth sharing". "Uncommon Interview: Serial's Sarah Koenig (A.B. '90)". במרץ 2015. {{cite web}}: (עזרה) "Non-Cook of the Month – Sarah Koenig". Picky Grouchy Non-Cook. במאי 2012. נבדק ב-5 בנובמבר 2014. {{cite web}}: (עזרה) "OFF OFF Campus | Sarah Koenig". OFF OFF Campus. נבדק ב-5 בנובמבר 2014. {{cite web}}: (עזרה) "Serial". www.peabodyawards.com. 2014. נבדק ב-20 בינואר 2016. {{cite web}}: (עזרה) "The 100 Most Influential People". Time Magazine. 16 באפריל 2015. נבדק ב-16 באפריל 2015. {{cite web}}: (עזרה) Forward 50 2015 Archives, The Forward (באנגלית) Sellers, Caitlin (16 בפברואר 2009). "Radio show offers glimpse of professors' love story". The Daily Collegian. The Daily Collegian, State College, PA. נבדק ב-5 בנובמבר 2014. {{cite web}}: (עזרה)
אורוש קאביץ'

אורוש קאביץ' (בסרבית: Урош Кабић; נולד ב-1 בינואר 2004 בנובי סאד שבסרביה ומונטנגרו) הוא כדורגלן סרבי המשחק בעמדת קשר הכנף בקבוצת הכוכב האדום בלגרד מליגת העל הסרבית. קאביץ' גדל במחלקת הנוער של וויבודינה נובי סאד. הוא ערך 44 הופעות ליגה במדי הקבוצה הבוגרת של המועדון במסגרת ליגת העל הסרבית, בהן הבקיע שני שערים. ב-23 ביולי 2023 חתם על חוזה לארבע שנים בקבוצת הכוכב האדום בלגרד מליגת העל הסרבית. אורוש קאביץ', באתר Transfermarkt אורוש קאביץ', באתר Soccerway אורוש קאביץ', באתר WorldFootball.net אורוש קאביץ', באתר FootballDatabase.eu
סיגליות (שיר של אילן ואילנית)

"סיגליות" הוא סינגל שהוקלט על ידי הצמד המוזיקלי הישראלי אילן ואילנית. את השיר הוציאה לאור בשנת 1968 חברת התקליטים התקליט חיפה, והוא נכלל כרצועה ה-11 באלבום האולפן השני של הצמד, יחד לתמיד. נכתב והולחן על ידי גלעד בן ש"ך ועמליה רוזן, ועובד על ידי דוד קריבושי. הוא זכה להצלחה במצעד השבועי של גלי צה"ל, והגיע בשיאו למקום העשירי. בסך הכל צעד במצעד שבועיים רצופים. יחד לתמיד באתר סטריאו ומונו
עכשיו אני יודע

"עכשיו אני יודע" הוא סינגל שהוקלט על ידי הזמר הישראלי שלמה ארצי בהשתתפות הזמרת אילנית. את השיר הוציאה לאור בשנת 1973 חברת התקליטים הד ארצי כסינגל שלא מתוך אלבום אולפן. "עכשיו אני יודע" נכתב והולחן על ידי אהוד מנור וצביקה פיק בהתאמה. זהו שיתוף פעולה בין "זמר השנה" ארצי, "זמרת השנה" אילנית, "פזמונאי השנה" מנור ו"מלחין השנה" פיק. ב-26 בנובמבר 1973 נכנס השיר למצעד הפזמונים השבועי של רשת ג' במקום התשיעי. ב-24 בדצמבר עלה למקום השלישי – המיקום הגבוה ביותר אליו הגיע – שם שהה שבוע אחד בלבד. לבסוף, ב-28 בינואר 1974 יצא השיר מהדירוג, לאחר תשעה שבועות צעידה רצופה. מידע על היצירה "עכשיו אני יודע" באתר מיוזיק בריינז המצעד השבועי של קול ישראל מתאריך 26 בנובמבר 1973. פזמונט המצעד השבועי של קול ישראל מתאריך 24 בדצמבר 1973. המצעד השבועי של קול ישראל מתאריך 28 בינואר 1974.
דיאנה אוונס

דיאנה אוונס או דיאנה אומו אוונס (באנגלית:Diana Evans' נולדה ב-1971) היא סופרת ועיתונאית בריטית. דיאנה אוונס נולדה ב-1971 בניזדן, בצפון-מערב לונדון כילדה תאומה במשפחה רבת ילדים של אב אנגלי יליד יורקשייר ואם ילידת ניגריה. היא בילתה חלק מילדותה בלאגוס, בירת ניגריה, אולם חיה ופעלה רוב שנותיה בלונדון. היא למדה לימודי תקשורת באוניברסיטת סאסקס. בשנות העשרים לחייה שכלה את אחותה התאומה פולה ששמה קץ לחייה, אירוע טראומתי שהשפיעה על כתיבת הרומן הראשון שלה. הייתה זמן מה רקדנית בלהקת משאנגו בברייטון, אחר כך עיתונאית. כתבה סיפורים ומאמרי בקורת ספרות בעיתונים וכתבי העת "מרי קלר, אינדפנדנט, אובזרבר, The Telegraph, The Source '; טיים אאוט לונדון, The Stage, הרפרס בזאר. פרסמה ראיוניות עם אישים כמו לורן היל, מאיה אנג'לו ומריה קארי. סיימה בהמשך תואר שני בכתיבה יצירתית באוניברסיטת מזרח אנגליה. הרומן הראשון שלה 26av המתאר מעבר מנעורים לבגרות התקבל בשבחים על ידי המבקרים ב-2022 הייתה סופרת אורחת בפאסה פורטה בארצות הברית. ספרה "אנשים רגילים" מספר על חייהם של שני זוגות שחורים בדרום לונדון, בני תקופתו של הנשיא ברק אובמה. ב-2021 פרסמה אוונס את הרומן הרביעי שלה A House for Alice (בית לאליס), ספר שיש בו לראשונה הדים של אירוע השרפה במגדל גרנפל. בזכות יצירה זו הייתה הסופרת פעם שנייה מועמדת לפרס אורוול לספרות יפה פוליטית. 2005 - הייתה הכלה הראשונה של הפרס אורנג' לסופרים חדשים - עבור רומן הביכורים שלה, "26a". 2005 - פרס בטי טראסק של איגוד הסופרים - עבור הרומן "26a" 2005 - הייתה מועמדת לפרס העיתון גארדיאן עיבור הספר הראשון 2005 - מועמדת לפרס וייטברד בקטגוריה "רומן ראשון" 2019 - מועמדת בשלב הגמר לפרס הנשים לספרות יפה - עבור הספר Ordinary People 2019 - South Bank Sky Arts Award לספרות - עבור Ordinary People 2019 - פרס באלייס לספורת מאת נשים 2020 - חברה באגודה המלכותית לספרות 2005 - 26a The Wonder 2009 2018 Ordinary People 2023 - A House for Alice מדיה וקבצים בנושא דיאנה אוונס בוויקישיתוף אתר האינטרנט הרשמי של דיאנה אוונס ביוגרפיה קצרה באתר bookbrowse ראיון עם הסופרת ב"גארדיאן" מרץ 2018 The Guardian may 2019 Books that made me מאמר מאת מרק צ'נדלר 8 יולי 2019
למלם היילו

למלם היילו (באנגלית: Lemlem Hailu; נולדה ב-21 במאי 2001) היא אתלטית אתיופית, אלופת העולם באולם (בלגרד 2022) בריצת 3000 מטר. היילו נולדה וגדלה באתיופיה. באליפות העולם שנערכה בחודש אוקטובר בדוחה שבקטר סיימה היילו במקום 18 בריצת 1500 מטר בתוצאה של 4:16.56 דקות. באולימפיאדת טוקיו שנערכה בחודש אוגוסט בטוקיו שביפן סיימה היילו במקום 18 בריצת 1500 מטר בתוצאה של 4:03.76 דקות. באליפות העולם באולם שנערכה בחודש מרץ בבלגרד שבסרביה זכתה היילו במדליית זהב בריצת 3000 מטר בתוצאה של 8:41.82 דקות, לפני אל פורייר סנט פייר מארצות הברית (8:42.04 דקות) ואג'גייהו טייה מאתיופיה (8:42.23 דקות). אצטדיון ריצת 1500 מטר: 4:00.32 דקות (2022) ריצת 3000 מטר: 8:29.43 דקות (2023) ריצת 5000 מטר: 14:34.53 דקות (2023) ריצת 10,000 מטר: 29:59.15 דקות (2023) אולם ריצת 1500 מטר: 4:01.57 דקות (2020) ריצת 3000 מטר: 8:29.28 דקות (2021) למלם היילו, באתר olympedia.org למלם היילו, באתר התאחדות האתלטיקה הבין-לאומית
משאק אליה

משאק אליה לינה (נולד ב-6 באוגוסט 1997) הוא כדורגלן קונגולזי המשחק בעמדת החלוץ במועדון השווייצרי יאנג בויז ברן ובנבחרת הרפובליקה הדמוקרטית של קונגו. ב-2019, הוכרז כי אליה יחתום בקבוצת ליגת העל הבלגית אנדרלכט. עם זאת, הוא נעלם ונטען כי שיקר לגבי שנת הלידה שלו, מה שהוביל להשעיה של 12 חודשים על ידי התאחדות הכדורגל של קונגו. בפברואר 2020, פיפ"א "אישרה באופן זמני" לאליה לשחק שוב והוא חתם בקבוצת ליגת העל השווייצרית יאנג בויז. אליה ערך את הופעת הבכורה שלו בנבחרת הבוגרת של הרפובליקה הדמוקרטית של קונגו ב-10 בינואר 2016, במשחק ידידות נגד נבחרת רואנדה. הוא כבש את שערו הראשון בנבחרת ב-17 בינואר 2016, נגד נבחרת אתיופיה. אליה אף זכה עם הנבחרת באליפות האומות האפריקאיות ב-2016, וזכה בתואר השחקן המצטיין של הטורניר. הוא כבש ארבעה שערים בטורניר, כולל צמד בגמר נגד נבחרת מאלי. נכלל בסגל נבחרת הרפובליקה הדמוקרטית של קונגו לטורניר גביע אפריקה לאומות 2023. מדיה וקבצים בנושא משאק אליה בוויקישיתוף משאק אליה, ברשת החברתית פייסבוק משאק אליה, באתר Transfermarkt משאק אליה, באתר Soccerway משאק אליה, באתר BDFutbol משאק אליה, באתר WorldFootball.net משאק אליה, באתר National Football Teams משאק אליה, באתר FootballDatabase.eu Meschak Elia: DR Congo star joins Young Boys until 2023 after age-cheating ban, snl24 CAN 2023 : Liste des Léopards בחשבון הפייסבוק הרשמי של התאחדות הכדורגל הקונגולזית, 27 בדצמבר 2023 (בצרפתית)
ג'קלין צ'פקואץ'

ג'קלין צ'פקואץ' (באנגלית: Jackline Chepkoech; נולדה ב-3 באוקטובר 2003) היא אתלטית קנייתית, אלופת העולם עד גיל 20 (ניירובי 2021) בריצת 3000 מטר מכשולים. צ'פקואץ' נולדה וגדלה בקניה. באליפות העולם עד גיל 20 שנערכה בחודש אוגוסט בניירובי שבקניה זכתה צ'פקואץ' במדליית זהב בריצת 3000 מטר מכשולים בשיא אישי חדש של 9:27.40 דקות. אצטדיון ריצת 3000 מטר מכשולים: 8:57.35 דקות (2023) מדיה וקבצים בנושא ג'קלין צ'פקואץ' בוויקישיתוף ג'קלין צ'פקואץ', באתר olympedia.org ג'קלין צ'פקואץ', באתר התאחדות האתלטיקה הבין-לאומית ג'קלין צ'פקואץ', באתר ליגת היהלום ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'קלין צ'פקואץ'".
אחיי גיבורי התהילה

"אחיי גיבורי התהילה" הוא סינגל שהוקלט על ידי הזמרת הישראלית אילנית. את השיר הוציאה לאור בשנת 1973 חברת התקליטים התקליט חיפה, והוא נכלל כרצועה השנייה באלבום אילנית. "אחיי גיבורי התהילה" נמנה בין שירי חג החנוכה, ומופיעים בו כל בני מתתיהו הכהן. אולם העלילה נכתבה בתקופת מלחמת יום הכיפורים. המחבר, דודו ברק, חשף כי את השיר כתב לזכר סרן חיים חוצב, שנפל באותו אירוע. ההשראה לשיר באה מהספר "אחי גיבורי התהילה", שעלילתו מתרחשת סביב מרד החשמונאים. גם עדנה לב הקליטה גרסה משלה לשיר. "אחיי גיבורי התהילה" הגיע בשיאו למקום העשירי במצעד הפזמונים השבועי של הגל הקל. אחי גיבורי התהילה אחיי גיבורי התהילה, פזמונט
אין מקום בחוף

"אין מקום בחוף" הוא סינגל שהוקלט על ידי הזמרת הישראלית אילנית. את השיר הוציאה לאור בשנת 1973 חברת התקליטים התקליט חיפה, והוא נכלל כרצועה העשירית באלבום אילנית. "אין מקום בחוף" נכתב והולחן על ידי אהוד מנור ודני מסנג בהתאמה, ועובד על ידי אלברט פיאמנטה. ב-20 באוגוסט 1973 נכנס השיר למצעד הפזמונים השבועי של רשת ג' במקום ה-17. ב-1 באוקטובר עלה למקום השני – המיקום הגבוה ביותר אליו הגיע – שם שהה שבוע אחד בלבד. לבסוף, ב-3 בדצמבר יצא השיר מהדירוג, לאחר עשרה שבועות צעידה רצופה. סרטון השיר "אין מקום בחוף" באתר יוטיוב מילות השיר "אין מקום בחוף" באתר שירונט המצעד השבועי של קול ישראל מתאריך 20 באוגוסט 1973. פזמונט המצעד השבועי של קול ישראל מתאריך 1 באוקטובר 1973. המצעד השבועי של קול ישראל מתאריך 3 בדצמבר 1973.
הדי שניידר

הדי (הדוויג) שניידר (בהונגרית: Schneider Hédy; בודפשט, 21 בספטמבר 1920 – מאסטריכט, 8 ביולי 1992) הייתה פסנתרנית יהודייה-הונגרייה זוכת פרס פרנץ ליסט (הפרס הממלכתי הגבוה ביותר בתחום המוזיקה, שמוענק על ידי הרפובליקה של הונגריה). הדי שניידר נולדה במשפחה יהודית כבתם של ינה שניידר, עובד דפוס (1885–1951) ושל אנה בראון, רוקמת. ביוזמת אמה, היא לקחה שיעורי פסנתר מגיל שש אצל מרגיט באלינט, שזיהתה מהר את הכישרון הגדול של תלמידתה. באקדמיה למוזיקה ע"ש פרנץ ליסט למדה בין היתר אצל שני המאסטרים הגדולים לאו ויינר ולאיוש הרנאדי (במקור היימליך). העיתון "אוישאג" כתב עליה כך במרץ 1938: "גזה בכמן והדוויג שניידר ניגנו את הסונטה לפסנתר ולכינור בדי מינור של ברהמס, בסגנון ואינטליגנציה מרהיבים, והביאו את כל יופיה של היצירה לידי ביטוי במלואו." בשל יהדותה והחוקים ה(אנטי)יהודיים כמו החוק היהודי השני והחוק היהודי השלישי לא יכלה להופיע אחרי 1939 בפני קהל שכלל גם לא יהודים, אלא רק באירועי מוזיקה במסגרת הפעילות האמנותית של אומיקה - ההתאחדות הלאומית היהודית-הונגרית לחינוך בעיקר בתיאטרון גולדמארק, רק בפני קהל יהודי. הקריירה שלה יצאה לדרך למעשה רק אחרי מלחמת העולם השנייה לאחר שזכתה בפרס הראשון בתחרות הבינלאומית לכינור ופסנתר מרגריט לונג-ז'אק טיבו בפריז ב-1946. היא הופיעה בסיבובי הופעות זרים רבים וקצרה הצלחה בעיקר עם הטכניקה המבריקה והידע הגדול שלה בסגנונות. היא נתנה את הקונצרט הראשון שלה בבודפשט רק בדצמבר 1946, ומשנות ה-50 נתנה קונצרטים רבים ונשמעה בקביעות ברדיו ההונגרי. ב-1954, חברת התקליטים הונגרוטון (חברת התקליטים הוותיקה ביותר בהונגריה) הקליטה את הרפסודיות של ליסט בביצועה. להדי שניידר הייתה ידידות קרובה עם הפסנתרנית אנני פישר (יהודייה-הונגרייה גם היא). ב-1956 עזבה את הונגריה עם בעלה והתיישבה בהולנד. שם לימדה בקונסרבטוריון מאסטריכט. בעלה היה הכנר טיבור ברקוביץ'. הם התחתנו מייד אחרי המלחמה. הפרס הגדול מרגריט לונג-ז'אק טיבו בפריז ב-1946 פרס פרנץ ליסט (1953 הדי שניידר ב–geni.com הדי שניידר בעמוד של אומיקה - ההתאחדות הלאומית היהודית-הונגרית לחינוך נפרדים לזכרה של הדי שניידר (1 בספטמבר 1992) כתב העת מוזיקה, כרך 35, מספר 9 הדי שניידר, באתר MusicBrainz (באנגלית) Long Jacques Thibaud Competition /1946/ YouTube "Szülei házasságkötési bejegyzése a Budapest VII. kerületi polgári házassági akv. 525/1913. folyószáma alatt". נבדק ב-2020-09-17. Bartha Dénes; Szabolcsi Bence (1947). "Budapesti Opera és Koncertek" (pdf). Zenei szemle 1946-47. Magyar Zeneművészek Szabadszervezete (2). "Hungaroton". אורכב מ-המקור ב-2018-09-18. נבדק ב-2020-09-17. בנצה סאבולצ'י; אלדאר טוט (1965). Zenei lexikon, III. (O–Z). Átdolgozott kiadás. Zeneműkiadó.
כי הנני בא

"כי הנני בא" הוא סינגל שהוקלט על ידי הזמרת הישראלית אילנית. את השיר הוציאה לאור בשנת 1974 חברת התקליטים התקליט חיפה, והוא נכלל כרצועה השמינית באלבום אילנית. "כי הנני בא" נכתב והולחן על ידי פנחס שדה ודני גרנות בהתאמה. ב-1 ביולי 1974 נכנס השיר למצעד הפזמונים השבועי של רשת ג' במקום ה-17. ב-26 באוגוסט עלה למקום השני – המיקום הגבוה ביותר אליו הגיע – שם שהה שבוע אחד בלבד. לבסוף, ב-14 באוקטובר יצא השיר מהדירוג, לאחר שבעה שבועות צעידה רצופה. המצעד השבועי של קול ישראל מתאריך 1 ביולי 1974. פזמונט המצעד השבועי של קול ישראל מתאריך 26 באוגוסט 1974. המצעד השבועי של קול ישראל מתאריך 14 באוקטובר 1974.
Chaque matin la joie du monde

"Chaque matin la joie du monde" הוא סינגל שהוקלט על ידי הזמרת הישראלית אילנית. את השיר הוציאה לאור בשנת 1974 חברת התקליטים פולידור רקורדס כתקליטור בגרמניה ובצרפת. "Chaque matin la joie du monde" נכתב על ידי ז'אק למייטרי והולחן על ידי ז'אן פסטינסי, והוא מושר בשפה הצרפתית. הוא יצא במקביל לפרסומי הסינגלים הראשונים מתוך האלבום שירו שיר לשמש. הופק עבורו וידאו קליפ ייחודי, המציג את אילנית מבצעת אותו באחת מהופעותיה בצרפת. בשיאו הגיע למקום התשיעי במצעד הפזמונים הבין-לאומי של קול ישראל. Chaque matin la joie du monde באתר סטריאו ומונו המצעד הלועזי השבועי של קול ישראל מתאריך 12 במאי 1974. פזמונט
כשיבוא שלום לארץ

"כשיבוא שלום לארץ" הוא סינגל שהוקלט על ידי הזמרת הישראלית אילנית בהשתתפות הזמר יגאל בשן. את השיר הוציאה לאור בשנת 1974 חברת התקליטים הד ארצי עבור מצעד הפזמונים השנתי של גלי צה"ל. "כשיבוא שלום לארץ" נכתב והולחן על ידי אהוד מנור וקובי אשרת בהתאמה. הוצאתו באה ברוח סיום מלחמת יום הכיפורים, שגבתה מספר רב של קורבנות וחללים. בשיר מתוארים דברים שיחדלו מקיומם ודברים חדשים שיתחילו להתרחש עם הגעת השלום לישראל. הוא נחל הצלחה אדירה במצעד הפזמונים השבועי של גלי צה"ל, ואף בשיאו דורג במשך ארבעה שבועות רצופים במקום הראשון. גם במצעד הפזמונים של הגל הקל הגיע למקום העשירי. מידע על היצירה "כשיבוא שלום לארץ" באתר מיוזיק בריינז כשיבוא שלום לארץ, פזמונט
שלום (שיר של אילנית)

"שלום" הוא סינגל שהוקלט על ידי הזמרת הישראלית אילנית. את השיר הוציאה לאור בשנת 1974 חברת התקליטים הד ארצי, והוא נכלל כרצועה השישית באלבומה השמיני של הזמרת, שירו שיר לשמש. "שלום" נכתב והולחן על ידי זרובבלה ששונקין ומשה וילנסקי, והופק על ידי אלדד שרים. ב-23 בינואר 1975 נכנס לראשונה למצעד הפזמונים השבועי של גלי צה"ל במקום ה-15. ב-20 במרץ עלה למקום הראשון, שם שהה שבוע אחד בלבד. לבסוף, ב-1 במאי יצא מהדירוג השבועי לאחר שלושה-עשר שבועות צעידה רצופה. מידע על היצירה "שלום" באתר מיוזיק בריינז שירו שיר לשמש באתר סטריאו ומונו